C 85/6
HR
Službeni list Europske unije
22.2.2022.
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (Predmet M.10625 - CARLYLE GROUP / MACQUARIE GROUP / HYCC) Predmet primjeren za primjenu pojednostavnjenog postupka (Tekst značajan za EGP)
(2022/C 85/06)
1.
Komisija je 15. veljače 2022.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — Nobian Industrial Chemicals B.V. („Nobian”, Nizozemska), pod kontrolom poduzetnika Carlyle Group („Carlyle”, SAD); — Norgh Holding Company Limited („Norgh”, Ujedinjena Kraljevina), pod kontrolom poduzetnika Green Investment Group Limited („GIG”, Ujedinjena Kraljevina), koji je pod kontrolom poduzetnika Macquarie Group Limited („Macquarie”, Australija); — HyCC Holding B.V. („zajednički pothvat”, Nizozemska).
Poduzetnici Nobian i Norgh stječu, u smislu članka 3. stavka 1. točke (b) i članka 3. stavka 4.
Uredbe o koncentracijama, zajedničku kontrolu nad zajedničkim pothvatom.
Koncentracija se provodi kupnjom udjela u novoosnovanom društvu koje čini zajednički pothvat.
2.
Poslovne su djelatnosti predmetnih poduzetnika sljedeće:
— Nobian proizvodi bazne kemikalije za razne sektore, od građevinarstva i čišćenja do farmaceutskih proizvoda i pročišćavanja vode; njegovo matično društvo Carlyle američko je multinacionalno društvo za privatni kapital, upravljanje alternativnom imovinom i financijske usluge; — GIG, matično društvo poduzetnika Norgh, specijalizirani je razvijatelj, sponzor i ulagač čija je zadaća ubrzati zelenu tranziciju, sa sjedištem u Edinburghu u Škotskoj; GIG je pod kontrolom poduzetnika Macquarie, koji je multinacionalna neovisna investicijska banka i društvo za financijske usluge sa sjedištem u Australiji, gdje je uvršten na burzu; — zajednički pothvat bavit će se proizvodnjom zelenog vodika.
3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
(1) SL L 24, 29.1.2004., str.
1. („Uredba o koncentracijama”).